**Šķidruma citoloģijas izmeklējumu sniegšanas kārtība**

1. Šķidruma citoloģijas izmeklējumus nodrošina:
   1. veicot dzemdes kakla vēža skrīningu;
   2. veicot dzemdes kakla vēža pēcskrīningu;
   3. citu indikāciju gadījumos, saskaņā ar manipulāciju saraksta apmaksas nosacījumiem.
2. **Prasības šķidruma citoloģijas izmeklējumu IZPILDĪTĀJAM, veicot dzemdes kakla vēža skrīninga izmeklējumus:**
   1. IZPILDĪTĀJS ir nodrošinājis medicīnas laboratorijas akreditāciju atbilstoši standartam LVS EN ISO 15189:2013 „Medicīnas laboratorijas. Īpašās prasības uz kvalitāti un kompetenci” un akreditēto metožu sarakstā iekļauta šķidruma citoloģijas metode;
   2. IZPILDĪTĀJA nodarbināto speciālistu skaits, ar laboratorijas ārsta/ speciālista sertifikātu un apmācību apliecinājumu šķidruma citoloģijas testu veikšanai, ir ne mazāks kā 2 (divi);
   3. IZPILDĪTĀJS iepriekšējā kalendārā gada laikā ir veicis ne mazāk kā 15 000 dzemdes kakla citoloģijas izmeklējumu, t.sk. valsts apmaksātus un maksas izmeklējumus;
   4. IZPILDĪTĀJS nodrošina sekojošas parauga arhivēšanas prasības:
      1. šķidruma citoloģijas paraugs konservējošā šķidrumā tiek uzglabāts ne mazāk kā 30 dienas;
      2. visu šķidruma citoloģijas izmeklējumu preparātu stikliņi tiek uzglabāti ne mazāk kā 10 gadus.
   5. IZPILDĪTĀJS nodrošina Cilvēka papilomas vīrusa (HPV) noteikšanas testu veikšanu no šķidruma citoloģijas izmeklējumam paņemtā parauga (atbilstoši DIENESTA tīmekļvietnē www.vmnvd.gov.lv sadaļā “Profesionāļiem > Līgumu dokumenti > NVD sagatavotā informācija > Ambulatorie pakalpojumi” publicētiem valsts organizētā dzemdes kakla vēža skrīninga sniegšanas nosacījumiem, testēšanai izmantojot starptautiski validētu HPV noteikšanas metodi) ne vēlāk kā 7 (septiņu) darba dienu (pirmā darbdiena ir nākamā darbdiena) laikā pēc parauga nogādāšanas laboratorijā;
   6. IZPILDĪTĀJS nodrošina šķidruma citoloģijas konteineru (barotņu) un paraugu paņemšanas birstīšu piegādi ārstniecības iestādei, kas veic citoloģisko uztriepju paņemšanu dzemdes kakla vēža skrīninga izmeklējumiem, pēc ārstniecības iestādes pieprasījuma;
   7. IZPILDĪTĀJS piegādā šķidruma citoloģijas konteinerus (barotnes) un paraugu paņemšanas birstītes ne vēlāk kā 5 (piecu) darba dienu laikā pēc ārstniecības iestādes pieprasījuma;
   8. IZPILDĪTĀJS nodrošina izmeklējamā materiāla savākšanu no ārstniecības iestādes uz kuru pirms tam piegādājis šķidruma citoloģijas konteinerus (barotnes) un paraugu paņemšanas birstītes. Kā arī izmeklējamā materiāla transportēšanu uz laboratoriju no dažādiem Latvijas Republikas reģioniem ne retāk kā 1(vienu) reizi 5 (piecu) darba dienu laikā, iepriekš par to vienojoties ar ārstniecības iestādi;
   9. IZPILDĪTĀJS nodrošina, šķidruma citoloģijas izmeklējuma un Cilvēka papilomas vīrusa (HPV) testa rezultāta paziņošanu pacientam, ģimenes ārstam un ārstam nosūtītājam ne vēlāk kā 7 (septiņu ) darba dienu laikā (pirmā darbdiena ir nākamā darbdiena) pēc parauga saņemšanas brīža laboratorijā;
3. **Prasības šķidruma citoloģijas izmeklējumu IZPILDĪTĀJAM, veicot dzemdes kakla vēža pēcskrīninga izmeklējumus un šķidruma citoloģijas izmeklējumus citu indikāciju gadījumos, saskaņā ar manipulāciju saraksta apmaksas nosacījumiem**
   1. IZPILDĪTĀJS ir nodrošinājis medicīnas laboratorijas akreditāciju atbilstoši standartam LVS EN ISO 15189:2013 „Medicīnas laboratorijas. Īpašās prasības uz kvalitāti un kompetenci” un akreditēto metožu sarakstā iekļauta šķidruma citoloģijas metode;
   2. IZPILDĪTĀJA nodarbināto speciālistu skaits, ar laboratorijas ārsta/ speciālista sertifikātu un apmācību apliecinājumu šķidruma citoloģijas testu veikšanai, ir ne mazāks kā 2 (divi);
   3. IZPILDĪTĀJS nodrošina sekojošas parauga arhivēšanas prasības:
      1. šķidruma citoloģijas paraugs konservējošā šķidrumā tiek uzglabāts ne mazāk kā 30 dienas;
      2. visu šķidruma citoloģijas izmeklējumu preparātu stikliņi tiek uzglabāti ne mazāk kā 10 gadus.
   4. IZPILDĪTĀJS nodrošina Cilvēka papilomas vīrusa (HPV) noteikšanas testu veikšanu no šķidruma citoloģijas izmeklējumam paņemtā parauga (atbilstoši DIENESTA tīmekļvietnē www.vmnvd.gov.lv sadaļā “Profesionāļiem > Līgumu dokumenti > NVD sagatavotā informācija > Ambulatorie pakalpojumi” publicētiem valsts organizētā dzemdes kakla vēža skrīninga sniegšanas nosacījumiem, testēšanai izmantojot starptautiski validētu HPV noteikšanas metodi) ne vēlāk kā 7 (septiņu) darba dienu (pirmā darbdiena ir nākamā darbdiena) laikā pēc parauga nogādāšanas laboratorijā;
   5. IZPILDĪTĀJS nodrošina šķidruma citoloģijas konteineru (barotņu) un paraugu paņemšanas birstīšu piegādi ārstniecības iestādei, kas veic citoloģisko uztriepju paņemšanu dzemdes kakla vēža skrīninga izmeklējumiem, pēc ārstniecības iestādes pieprasījuma;
   6. IZPILDĪTĀJS piegādā šķidruma citoloģijas konteinerus (barotnes) un paraugu paņemšanas birstītes ne vēlāk kā 5 (piecu) darba dienu laikā pēc ārstniecības iestādes pieprasījuma
   7. IZPILDĪTĀJS nodrošina, ka šķidruma citoloģijas un Cilvēka papilomas vīrusa (HPV) izmeklējuma rezultāts tiek paziņots pacientam, ģimenes ārstam un ārstam nosūtītājam ne vēlāk kā 7 (septiņu) darba dienu laikā (pirmā darbdiena ir nākamā darbdiena) pēc parauga saņemšanas brīža laboratorijā;
   8. IZPILDĪTĀJS nodrošina šķidruma citoloģijas izmeklējumus, veicot dzemdes kakla vēža skrīninga izmeklējumus, vai nodrošina onkoloģisko dzemdes kakla vēža ārstēšanu.